《和杨孟载春愁诗原韵录寄杨铁崖》
元代·成廷圭

小窗病酒厌厌卧，春色三分二分过。仙人谩织藕丝长，金铜难分菱花破。

花间蛱蝶已双飞，叶底青梅才一个。綵笔题诗人未归，愁肠一似车轮大。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。